**Condiţii pentru încheierea căsătoriei în România**

În România căsătoria se încheie între un bărbat şi o femeie prin consimţământul personal şi liber al acestora.

**Vârsta matrimonială**  
Căsătoria se poate încheia dacă viitorii soţi au împlinit vârsta de 18 ani.  
**Pentru** **motive temeinice**, **minorul care a împlinit vârsta de 16 ani se poate căsători** în temeiul unui aviz medical, cu încuviinţarea părinţilor săi sau, după caz, a tutorelui şi cu autorizarea instanţei de tutelă în a cărei circumscripţie minorul îşi are domiciliul. În cazul în care unul dintre părinţi refuză să încuviinţeze căsătoria, instanţa de tutelă hotărăşte şi asupra acestei divergenţe, având în vedere interesul superior al copilului.  
Dacă unul dintre părinţi este decedat sau se află în imposibilitate de a-şi manifesta voinţa, încuviinţarea celuilalt părinte este suficientă.  
Dacă nu există nici părinţi, nici tutore care să poată încuviinţa căsătoria, este necesară încuviinţarea persoanei sau a autorităţii care a fost abilitată să exercite drepturile părinteşti.

**Bigamia**  
Este interzisă încheierea unei noi căsătorii de către persoana care este căsătorită.

**Interzicerea căsătoriei între rude**  
Este interzisă încheierea căsătoriei între rudele în linie dreaptă, precum şi între cele în linie colaterală până la al patrulea grad inclusiv.  
Pentru motive temeinice, căsătoria între rudele în linie colaterală de gradul al patrulea poate fi autorizată de instanţa de tutelă în a cărei circumscripţie îşi are domiciliul cel care cere încuviinţarea. Instanţa se va putea pronunţa pe baza unui aviz medical special dat în acest sens.  
În cazul adopţiei, dispoziţiile de mai sus sunt aplicabile atât între cei care au devenit rude prin adopţie, cât şi între cei a căror rudenie firească a încetat prin efectul adopţiei.

**Interzicerea căsătoriei între tutore şi persoana minoră**  
Căsătoria este oprită între tutore şi persoana minoră care se află sub tutela sa.

**Alienaţia şi debilitatea mintală**  
Este interzis să se căsătorească alienatul mintal şi debilul mintal.

**Interzicerea sau echivalarea unor forme de convieţuire cu căsătoria**  
Este interzisă căsătoria dintre persoane de acelaşi sex.  
Căsătoriile dintre persoane de acelaşi sex încheiate sau contractate în străinătate fie de cetăţeni români, fie de cetăţeni străini nu sunt recunoscute în România.  
Parteneriatele civile dintre persoane de sex opus sau de acelaşi sex încheiate sau contractate în străinătate fie de cetăţeni români, fie de cetăţeni străini nu sunt recunoscute în România.

**Comunicarea stării de sănătate**  
Căsătoria nu se încheie dacă viitorii soţi nu declară că şi-au comunicat reciproc starea sănătăţii lor. Dispoziţiile legale prin care este oprită căsătoria celor care suferă de anumite boli rămân aplicabile.

**Căsătoria religioasă poate fi celebrată numai după căsătoria civilă.**

**REGIMUL MATRIMONIAL**

Viitorii soţi pot alege ca regim matrimonial: comunitatea legală, separaţia de bunuri sau comunitatea convenţională.

Între soţi, regimul matrimonial produce efecte numai din ziua încheierii căsătoriei.

Convenţia matrimonială încheiată înainte de căsătorie produce efecte numai de la data încheierii căsătoriei.

Convenţia matrimonială poate fi modificată înainte de încheierea căsătoriei, cu respectarea condiţiilor prevăzute la art. 330 şi 332 din Codul Civil.

În cazul în care de la data depunerii declaraţiei de căsătorie se modifică regimul matrimonial declarat trebuie să se facă o nouă declaraţie de căsătorie şi să se dispună publicarea acesteia. (art. 284 teza a II-a din Codul Civil). De exemplu, la depunerea declaraţiei de căsătorie viitorii soţi au declarat regimul comunităţii legale, apoi înainte de încheierea căsătoriei au încheiat o convenţie privind regimul matrimonial al separaţiei de bunuri.

NUMELE DE FAMILIE PURTAT IN TIMPUL CASATORIEI

Viitorii soţi pot conveni:

- să păstreze numele dinaintea căsătoriei;  
- să ia numele oricăruia dintre ei;  
- să ia numele lor reunite;  
- un soţ poate să îşi păstreze numele de dinaintea căsătoriei, iar celălalt să poarte numele lor reunite.

ACTE NECESARE

**Când ambii soţi sunt cetăţeni români şi se află la prima căsătorie**  
- **actul de identitate** (cartea de identitate / cartea de identitate provizorie), în original şi copie simplă;  
- **certificatul de naştere**, în original şi copie simplă;  
- **certificatul medical prenupţial**, în original;

Se obţine de la o autoritate sanitară din România. Certificatul medical prenupţial are o valabilitate de 14 zile, interval de timp în care căsătoria trebuie să fie încheiată. În certificatul medical prenupţial se va înscrie menţiunea "SE POATE CĂSĂTORI".

- **convenţia matrimonială**, în original, după caz.

**Când unul dintre soţi a mai fost căsătorit / ambii soţi au mai fost căsătoriţi**  
- **actul de identitate** (cartea de identitate / cartea de identitate provizorie), în original şi copie simplă;  
- **certificatul de naştere**, în original şi copie simplă;  
- **certificatul medical prenupţial**, în original;

Se obţine de la o autoritate sanitară din România. Certificatul medical prenupţial are o valabilitate de 14 zile, interval de timp în care căsătoria trebuie să fie încheiată. În certificatul medical prenupţial se va înscrie menţiunea "SE POATE CĂSĂTORI".

- **convenţia matrimonială**, în original, după caz;

- **sentinţa de divorţ**, definitivă / certificatul de divorţ, în original şi copie;  
- **certificatul deces al fostului soţ**, original şi copie.

**Viitorul soţ este minor / viitoarea soţie este minoră**

- **actul de identitate** (cartea de identitate / cartea de identitate provizorie), în original şi copie simplă;  
- **certificatul de naştere**, în original şi copie simplă;  
- **certificatul medical prenupţial**, în original;

Se obţine de la o autoritate sanitară din România. Certificatul medical prenupţial are o valabilitate de 14 zile, interval de timp în care căsătoria trebuie să fie încheiată. În certificatul medical prenupţial se va înscrie menţiunea "SE POATE CĂSĂTORI".

- **certificatul medical prenupţial**, în original;

Se obţine de la o autoritate sanitară din România. Certificatul medical prenupţial are o valabilitate de 14 zile, interval de timp în care căsătoria trebuie să fie încheiată. În certificatul medical prenupţial se va înscrie menţiunea "SE POATE CĂSĂTORI".

- **avizul medical**, în original;

- **încuviinţarea părinţilor** ori, după caz, a **tutorelui / a persoanei sau a autorităţii care a fost abilitată să exercite drepturile părinteşti**, în original;

- **autorizarea instanţei de tutelă** pentru încheierea căsătoriei.

**Când unul dintre soţi este****cetăţean străin**

- **actul de identitate**

**- pentru cetăţenii Uniunii Europene sau Spaţiului Economic European** - **documentul** **de** **identitate** sau **paşaportul** emise de statul aparţinător;  
**- pentru apatrizi** - **paşaport** emis în baza Convenţiei privind statutul apatrizilor din anul 1954, **însoţit de** **permisul de şedere** temporară sau permanentă, după caz;  
**- cetăţenii străini din statele terţe** fac dovada identităţii cu **paşaportul** emis de statul ai căror cetăţeni sunt, în care să fie aplicată **viza de intrare pe teritoriul României**; viza trebuie să fie valabilă atât la data depunerii declaraţiei de căsătorie, cât şi la data oficierii căsătoriei;  
- **cetăţenii străini cărora li s-a acordat o formă de protecţie în România** fac dovada identităţii cu următoarele documente:

- document de călătorie emis în baza Convenţiei de la Geneva din 1951;  
- documentul de călătorie pentru străinii care au obţinut protecţie subsidiară – protecţie umanitară condiţionată.

- **cetăţenii străini solicitanţi de azil în România** fac dovada identităţii cu paşaport emis de statul ai căror cetăţeni sunt, însoţit de documentul temporar de identitate.

**Documentele cu care se face dovada identităţii trebuie să fie valabile atât la data depunerii declaraţiei de căsătorie, cât şi la data oficierii căsătoriei**.